पाएं अपने शहर की ताज़ा ख़बरें और फ्री ई-पेपरडाउनलोड करें
रविवार को भिवानी में सीएम मनोहर लाल खट्टर के कार्यक्रम का विरोध करने के लिए अनेक किसान युवा व महिलाएं तिगड़ाना मोड़ व प्रेम नगर के समीप एकत्रित हुए थे। विरोध को देखते हुए पुलिस इन्हें बसों में भरकर लोहारू पुलिस थाने ले कर आई है।
महिलाओं व पुरुषों की सूची बनाई जा रही है और इनके खिलाफ क्या कार्रवाई की जाएगी इस बारे में कोई भी जानकारी नहीं दी जा रही है। लोहारू पुलिस थाने में दो बसों में भरकर आंदोलनकारी महिलाओं, लड़कियों, किसानों व युवाओं को लाया गया है। पुलिस की दो बसों में लाया गया है। गिरफ्तार किए गए किसानों का आरोप है कि पुलिस ने जबरदस्ती उनको सड़कों पर घसीटते हुए बसों में बिठाया है। बहुत से लोग अपने पर्सनल काम से वहां से गुजर रहे थे, उनको भी गिरफ्तार किया गया है।
इनसे बात की गई तो उन्होंने बताया कि अभी इस मामले में प्रशासन के उच्चाधिकारियों के आदेश के बाद ही कोई कार्रवाई की जाएगी। भारतीय किसान यूनियन के युवा प्रदेश अध्यक्ष रवि आजाद ने बताया कि आंदोलन करना हर किसी का अधिकार है। वे शांतिपूर्वक तरीके से सीएम का विरोध करने के लिए भिवानी में एकत्रित हुए थे। महिलाओं, बहनों के साथ पुलिस ने अमानवीय कृत्य किए हैं और उनको घसीट घसीट कर बसों में भरा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn